**AIŠKINAMASIS RAŠTAS**

## DĖL KLAIPĖDOS MIESTO SAVIVALDYBĖS TARYBOS 2011 M. SPALIO 27 D. TARYBOS SPRENDIMO NR. T2-314 „DĖL KLAIPĖDOS SMULKIOJO IR VIDUTINIO VERSLO TARYBOS PRIE KLAIPĖDOS MIESTO SAVIVALDYBĖS TARYBOS SUDARYMO IR NUOSTATŲ TVIRTINIMO“ PAKEITIMO PROJEKTO

**1. Sprendimo projekto esmė, tikslai ir uždaviniai.**

Šiuo sprendimo projektu yra siekiama pakeisti Klaipėdos smulkiojo ir vidutinio verslo tarybos prie Klaipėdos miesto savivaldybės tarybos (toliau – SVV tarybos) nuostatus, kad į jos sudėtį būtų įtraukiami Klaipėdos miesto savivaldybės administracijos darbuotojai; SVV taryba būtų sudaroma pariteto pagrindais.

**2. Projekto rengimo priežastys ir kuo remiantis parengtas sprendimo projektas.**

Pristatant poreikį deleguoti į SVV tarybą Klaipėdos miesto savivaldybės tarybos narius Finansų ir ekonomikos bei Miesto plėtros ir strateginio planavimo komitetuose, Finansų ir ekonomikos komitetas, atsižvelgdamas į kitų komisijų bei komitetų darbo praktiką, pasiūlė pakeisti SVV tarybos nuostatus, numatant galimybę į SVV tarybą nariais įtraukti Savivaldybės administracijos darbuotojus bei SVV tarybos narius deleguoti pariteto pagrindais, t.y. bendras Savivaldybės tarybos ir Savivaldybės administracijos atstovų skaičius turi būti lygus smulkiojo ir vidutinio verslo asociacijų deleguotų narių skaičiui. Šį siūlymą palaikė Miesto plėtros ir strateginio planavimo komitetas.

Sprendimo projektas parengtas vadovaujantis Vietos savivaldos įstatymo 18 straipsnio 1 dalimi, atsižvelgiant į Klaipėdos miesto savivaldybės tarybos Finansų ir ekonomikos komiteto 2015 m. birželio 11 d. posėdžio protokolą Nr. TAR-53 bei Miesto plėtros ir strateginio planavimo komiteto 2015 m. birželio 22 d. posėdžio protokolą Nr. TAR-57.

**3. Kokių rezultatų laukiama.**

Patvirtinus šį sprendimo projektą bus pakeista SVV tarybos sudėtis, t.y. į SVV tarybos sudėtį bus įtraukti Savivaldybės administracijos darbuotojai,– leisianti efektyviau siekti SVV tarybos uždavinių įvykdymo: skatinant komunikavimą tarp miesto verslininkų ir Savivaldybės kurti palankesnę aplinką smulkiojo ir vidutinio verslo plėtrai Klaipėdos mieste. Įtraukus į SVV tarybą narius iš Savivaldybės administracijos bus užtikrinama efektyvi diskusija su atitinkamų sričių specialistais, kurie – kaip SVV tarybos nariai,– dalyvaus posėdžiuose ir galės valdyti aktualią informaciją. Pastebima, jog SVV taryba išlaiko teisę į posėdžius kviesti kitus specialistus. SVV taryba bus sudaroma pariteto pagrindais.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimo įgyvendinimas lėšų nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – numačius galimybę į SVV tarybos sudėtį įtraukti Savivaldybės administracijos darbuotojus bus užtikrinama efektyvesnė diskusija, informacijos mainai. Numatyta galimybė SVV tarybą sudaryti pariteto pagrindais, užtikrint verslo ir viešojo sektoriaus interesų atstovavimo pusiausvyrą.

Neigiamų pasekmių nenumatoma.

PRIDEDAMA:

1. Lyginamasis variantas, 3 lapai;

2. Klaipėdos miesto savivaldybės tarybos Finansų ir ekonomikos komiteto 2015 m. birželio 11 d. posėdžio protokolas Nr. TAR-53, 2 lapai;

3. Klaipėdos miesto savivaldybės tarybos Miesto plėtros ir strateginio planavimo komiteto 2015 m. birželio 22 d. posėdžio protokolas Nr. TAR-57, 1 lapas;

4. Klaipėdos miesto savivaldybės tarybos 2011 m. spalio 27 d. sprendimas Nr. T2-314 „Dėl Klaipėdos smulkiojo ir vidutinio verslo tarybos prie Klaipėdos miesto savivaldybės tarybos sudarymo ir nuostatų tvirtinimo“ (pakeistas Klaipėdos miesto savivaldybės tarybos 2013 m. balandžio 25 d. sprendimu Nr. T2-100 „Dėl Klaipėdos miesto savivaldybės tarybos 2011 m. spalio 27 d. sprendimo Nr. T2-314 „Dėl Klaipėdos smulkiojo ir vidutiniojo verslo tarybos prie Klaipėdos miesto savivaldybės tarybos sudarymo ir nuostatų patvirtinimo“ pakeitimo), 4 lapai.

|  |  |
| --- | --- |
| Tarptautinių ryšių, verslo plėtros ir turizmo skyriaus vedėja | Eglė Deltuvaitė |